**Omistajakuntien kunnanhallituksille**

Omistajakunnat ovat käyneet keskustelua Korpelan Voima kuntayhtymän hallintomallista. Edellisen perussopimuksen päivityksen yhteydessä on noussut esiin, että yhtymävaltuusto olisi toimivampi hallintomalli.

Tavoitteena on, että asiasta päätetään ennen kuntavaalia, että uudella toimikaudella voidaan toimia omistajien tahtotilan mukaisesti.

Yhtymävaltuustossa äänimäärät jakautuvat kuten yhtymäkokouksessa eli peruspääoman suhteessa.

Korpean Voima kuntayhtymä pyytää kuntanne lausuntoa erityisesti seuraaviin asioihin:

1. Kumpi on mielestänne parempi hallintomalli, yhtymävaltuusto vai yhtymäkokous?
2. Onko ehdotettu 3 jäsentä sopiva määrä yhtymävaltuuston jäseniksi?
3. Pidetäänkö jakeluverkkoalueella asumisehdosta kiinni myös valtuustomallissa?
4. Tulisiko hallituspaikkojen kierrätyksestä sopia perussopimuksessa?
5. Muita huomioitavia seikkoja asiaan?

Tämän kyselyn liitteenä on malli esimerkki niistä muutoksista mitä yhtymävaltuusto toisi perussopimukseen.

**VALTUUSTOMALLI**

**2 luku Kuntayhtymän toimielimet**

**Yhtymävaltuusto**

4 § Korpelan Voiman kuntayhtymän ylin päättävä toimielin on yhtymävaltuusto.

5 § Yhtymävaltuuston jäsenten valinta

Jäsenkuntien valtuustot valitsevat ***yhtymävaltuustoon 3 jäsentä*** sekä kullekin henkilökohtaisen varajäsenen.

Kukin jäsenkunta pyrkii valitsemaan valtuutetuksi henkilön, joka asuu kuntayhtymän omistaman jakeluverkon alueella.

Yhtymävaltuustolle valitaan ***puheenjohtaja ja varapuheenjohtaja***.

6 § Äänivallan perusteet

Äänivalta jakautuu kuntien ***merkitsemien peruspääomaosuuksien mukaisessa suhteessa***.

Jäsenkunnan valitsemien yhtymävaltuuston jäsenten yhteinen äänimäärä jakautuu tasan saapuvilla olevien kesken.

7 § Yhtymävaltuuston päätösvaltaisuus

Yhtymävaltuusto on päätösvaltainen, kun kaksi kolmasosaa valtuutetuista on läsnä.

8 § Yhtymävaltuuston tehtävät

Yhtymävaltuuston on käsiteltävä yhtymähallituksen laatima tilinpäätös edelliseltä kalenterivuodelta ja tarkastuslautakunnan arviointikertomus sekä tilintarkastajan kertomus samoin kuin tehtyjen muistutusten johdosta annetut selitykset ja lausunnot;

Yhtymävaltuusto päättää tilinpäätöksen hyväksymisestä ja vastuuvapauden myöntämisestä yhtymähallitukselle ja muille tilivelvollisille sekä niistä toimenpiteistä, joihin edellisessä kohdassa mainitut kertomukset saattavat antaa aihetta.

Yhtymävaltuuston on viimeistään marraskuussa hyväksyttävä kuntayhtymän seuraavan vuoden talousarvio sekä vähintään kolmea vuotta koskeva taloussuunnitelma.

Yhtymävaltuusto päättää hallituksen jäsenten lukumäärästä ja heille maksettavista kokouspalkkioista.

Yhtymävaltuusto hyväksyy kuntayhtymän hallintosäännön.

Yhtymävaltuusto myöntää takaussitoumuksen tai muun vakuuden antamisesta toisen velasta.

Yhtymävaltuusto valitsee:

- kuntayhtymän toimitusjohtajan ja myöntää hänelle eron

- hallituksen jäsenet ja varajäsenet

- hallituksen puheenjohtajan ja varapuheenjohtajan

- tarkastuslautakunnan jäsenet ja varajäsenet

- vaalilautakunnan jäsenet ja varajäsenet

- tilintarkastajat/tilintarkastusyhteisön

9 § Yhtymävaltuuston kokoontuminen

Yhtymävaltuuston kokous on pidettävä säännönmukaisesti kaksi kertaa vuodessa, kevätkokous toukokuun loppuun mennessä ja syyskokous joulukuun loppuun mennessä. Näiden lisäksi valtuusto voi tarvittaessa kokoontua.

10 § Kokousten koollekutsuminen

Yhtymävaltuuston kutsuu koolle kuntayhtymän hallitus. **Kokouskutsu on lähetettävä vähintään 7 päivää ennen kokousta valtuutetuille ja jäsenkuntien kunnanhallituksille.**

Ylimääräinen valtuuston kokous on kutsuttava koolle valtuustolle kuuluvan asian käsittelyä varten, mikäli jäsenkunnan kunnanhallitus sitä vaatii. Silloinkin valtuuston koolle kutsuu yhtymähallitus. Asia voidaan valmistella tässä tapauksessa kiireellisenä.

11 § Kokousmenettely

Menettelystä yhtymävaltuuston kokouksessa määrätään kuntayhtymän hallintosäännössä.

**3 Luku**

Yhtymähallitus

11 § Kokoonpano ja toimikausi

*Lisätään kohta:*

***Yhtymävaltuuston puheenjohtajalla ja varapuheenjohtajalla on läsnäolo ja puheoikeus yhtymähallituksen kokouksissa.***

**NYKYINEN YHTYMÄKOKOUSMALLI**

**2 luku**

**Yhtymäkokous**

4 § Jäsenkuntien yhtymäkokousedustajat

Kullakin jäsenkunnalla on yhtymäkokouksessa kolme edustajaa ja kullakin edustajalla varajäsen.

Kukin jäsenkunta pyrkii valitsemaan kokousedustajakseen henkilön, joka asuu kuntayhtymän omistaman jakeluverkon alueella.

5 § Äänivallan perusteet

Äänivalta jakautuu kuntien merkitsemien peruspääomaosuuksien mukaisessa suhteessa. Kunnan äänivalta jakautuu tasan kunnan läsnä olevien yhtymäkokousedustajien kesken.

6 § Kokoontuminen

Yhtymäkokous on pidettävä vähintään kaksi kertaa vuodessa. Kevätkokous on pidettävä toukokuun ja syyskokous marraskuun loppuun mennessä.

7 § Yhtymäkokouksen tehtävät

Yhtymäkokouksessa on esitettävä

- tilinpäätös

- toimintakertomus

- tilintarkastuskertomus

Yhtymäkokous hyväksyy

- kuntayhtymän talousarvion seuraavaksi vuodeksi

- kolmea tai useampaa vuotta koskevan taloussuunnitelman

- kokousedustajien ja hallituksen jäsenten kokouspalkkioiden määrän

- kuntayhtymän johtosäännöt

Päättää

- tilinpäätöksen ja konsernitilinpäätöksen vahvistamisesta

- vastuuvapauden myöntämisestä hallitukselle ja toimitusjohtajalle

- tilinpäätöksen osoittaman ylijäämän käyttämisestä ja alijäämän kattamisesta

- hallituksen jäsenten lukumäärästä

Valitsee

- kuntayhtymän toimitusjohtajan ja myöntää hänelle eron

- hallituksen jäsenet ja varajäsenet

- hallituksen puheenjohtajan ja varapuheenjohtajan

- tarkastuslautakunnan jäsenet ja varajäsenet

- vaalilautakunnan jäsenet ja varajäsenet

- tilintarkastajat/tilintarkastusyhteisön

8 § Päätösvaltaisuus

Yhtymäkokous on päätösvaltainen, kun enemmän kuin puolet jäsenkunnista on kokouksessa edustettuina.

9 § Kokouskutsu

Yhtymäkokouksen kutsuu koolle yhtymähallitus. Kokouskutsut on vähintään kolme viikkoa ennen kokousta lähetettävä jäsenkuntien kunnanhallituksille ja kunnanjohtajille.

10 § Jäsenkunnan aloite

Jäsenkunnalla on oikeus saada haluamansa asia sääntömääräisen yhtymäkokouksen käsiteltäväksi, jos sitä kirjallisesti vaaditaan hallitukselta niin hyvissä ajoin, että asia voidaan sisällyttää kokouskutsuun.

Ylimääräinen yhtymäkokous on kutsuttava koolle, jos jäsenkunta sitä kirjallisesti vaatii ilmoittamansa asian käsittelyä varten. Tällainen kokous on valmisteltava kiireellisesti.

**3 Luku**

**Yhtymähallitus**

11 § Kokoonpano ja toimikausi

Kuntayhtymällä on hallitus, johon kuuluu vähintään viisi jäsentä ja enintään yksi kustakin jäsenkunnasta.

Kukin jäsenkunta pyrkii valitsemaan hallituksen jäseneksi henkilön, joka asuu kuntayhtymän omistaman jakeluverkon alueella.

Hallituksen jäsenten toimikausi on kunnallisvaalikausi. Toimikausi alkaa, kun yhtymäkokous on valinnut hallituksen ja valinta on lainvoimainen.

Toimikausi jatkuu, kunnes yhtymäkokous uuden vaalikauden alkaessa on valinnut uuden hallituksen ja valinta on lainvoimainen